CELEX: 32017R1973
Language: mt
Date: 2017-10-30 00:00:00
Title: Regolament tal-Kummissjoni (UE) 2017/1973 tat-30 ta' Ottubru 2017 li jemenda r-Regolament (KE) Nru 2074/2005 f'dak li għandu x'jaqsam mal-kontrolli uffiċjali fuq prodotti tas-sajd maqbuda minn bastimenti li jtajru l-bandiera ta' Stat Membru u introdotti fl-Unjoni wara li jiġu trasferiti f'pajjiżi terzi u li jistabblixxi mudell ta' certifikat ta' saħħa għal dawk il-prodotti (Test b'rilevanza għaż-ŻEE. )

31.10.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 281/21
               
            REGOLAMENT TAL-KUMMISSJONI (UE) 2017/1973
      tat-30 ta' Ottubru 2017
      li jemenda r-Regolament (KE) Nru 2074/2005 f'dak li għandu x'jaqsam mal-kontrolli uffiċjali fuq prodotti tas-sajd maqbuda minn bastimenti li jtajru l-bandiera ta' Stat Membru u introdotti fl-Unjoni wara li jiġu trasferiti f'pajjiżi terzi u li jistabblixxi mudell ta' certifikat ta' saħħa għal dawk il-prodotti
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1), u b'mod partikolari t-tieni paragrafu tal-Artikolu 9 tiegħu,
      Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (2), u b'mod partikolari t-tieni paragrafu tal-Artikolu 16 tiegħu,
      Billi:
      
                  (1)
               
               
                  Sabiex tiġi mħarsa s-saħħa tal-pubbliku u dik tal-annimali, il-prodotti mill-Unjoni li jiġu ttrasferiti bil-ħażna jew mingħajrha minn pajjiżi terzi, huma meqjusa bħala li m'għadhomx konformi mar-rekwiżiti għal dawk il-prodotti stipulati fil-leġiżlazzjoni tal-Unjoni. Għaldaqstant, id-Direttiva tal-Kunsill 97/78/KE (3) tistipula li l-Istati Membri huma obbligati li jiżguraw li l-verifiki veterinarji jitwettqu fuq il-kunsinni ta' dawn il-prodotti introdotti fl-Unjoni minn pajjiżi terzi.
               
            
                  (2)
               
               
                  Ir-Regolament (KE) Nru 853/2004 jistipula regoli speċifiċi dwar l-iġjene tal-ikel li joriġina mill-annimali għall-operaturi fin-negozju tal-ikel, inklużi regoli għall-prodotti tas-sajd. Barra minn hekk, ir-Regolament (KE) Nru 854/2004 jistabbilixxi regoli għal verifiki uffiċjali li jridu jitwettqu fuq prodotti li joriġinaw mill-annimali maħsuba għall-konsum uman. Ir-Regolament (KE) Nru 854/2004 jistipula li għandu jkun hemm dokument li jissodisfa ċerti rekwiżiti li jakkumpanja l-kunsinni ta' prodotti li joriġinaw mill-annimali meta jidħlu fl-Unjoni u għandu jkun hemm kontrolli uffiċjali ta' dawk il-prodotti skont ir-Regolament.
               
            
                  (3)
               
               
                  Ir-Regolament tal-Kummissjoni (KE) Nru 2074/2005 (4) jistabbilixxi mudelli taċ-ċertifikati tas-saħħa u dokumenti għall-importazzjonijiet ta' ċerti prodotti li joriġinaw mill-annimali għall-għanijiet tar-Regolamenti (KE) Nru 853/2004 u (KE) Nru 854/2004, inkluż wieħed għall-importazzjonijiet ta' prodotti tas-sajd fl-Anness VI tiegħu.
               
            
                  (4)
               
               
                  L-Istati Membri u l-organizzazzjonijiet tal-partijiet ikkonċernati talbu lill-Kummissjoni biex tistabbilixxi mudell ta' ċertifikat tas-saħħa għal kunsinni ta' prodotti tas-sajd maħsuba għall-konsum uman maqbuda minn bastimenti li jtajjru l-bandiera ta' Stat Membru u li qed jiġu ttrasferiti f'pajjiżi terzi, bil-ħażna jew mingħajrha, li jrid jiġi ffirmat mill-awtorità kompetenti fil-pajjiż terz sabiex tiġi armonizzata l-informazzjoni li għandha tiġi pprovduta meta dawn il-kunsinni jkunu dieħlin fit-territorju tal-Unjoni.
               
            
                  (5)
               
               
                  Il-mudell taċ-ċertifikat tas-saħħa għandu jirreferi speċifikament għad-dispożizzjonijiet rilevanti dwar l-iżbark, il-ħatt u l-ħażna tal-prodotti tal-ħut stabbiliti fil-Kapitoli II u VII tat-Taqsima VIII tal-Anness III tar-Regolament (KE) Nru 853/2004.
               
            
                  (6)
               
               
                  Il-mudell taċ-ċertifikat tas-saħħa għandu jkun ukoll kompatibbli biex jintuża mas-sistema kompjuterizzata veterinarja integrata (TRACES) (5) użata għall-iskambju ta' ċertifikati tas-saħħa bejn il-pajjiżi terzi u l-Istati Membri.
               
            
                  (7)
               
               
                  Huwa għalhekk xieraq li jiġi stabbilit mudell armonizzat ta' ċertifikat tas-saħħa li għandu jiġi ffirmat mill-awtorità kompetenti fil-pajjiż terz minn fejn il-prodotti tas-sajd jiġu ttrasferiti, qabel ma jintbagħtu lejn l-Unjoni.
               
            
                  (8)
               
               
                  Ir-Regolament (KE) Nru 2074/2005 għandu jiġi emendat skont dan.
               
            
                  (9)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2074/2005 huwa emendat kif ġej:
      
                  (a)
               
               
                  Jiddaħħal l-Artikolu 6c li ġej:
                  “Artikolu 6c
                  Rekwiżiti li jikkonċernaw il-verifiki uffiċjali fuq prodotti tas-sajd maqbuda minn bastimenti li jtajjru l-bandiera ta' Stati Membri li jidħlu fl-Unjoni wara li jiġu trasferiti f'pajjiżi terzi bil-ħażna jew mingħajrha
                  1.   Prodotti tas-sajd maħsuba għall-konsum uman maqbuda minn bastimenti li jtajjru l-bandiera ta' Stat Membru, mhux imħatta, bil-ħażna jew mingħajrha, f'pajjiżi terzi qabel ma jidħlu fl-Unjoni permezz ta' mezz differenti ta' trasport, iridu jkunu akkompanjati b'ċertifikat tas-saħħa maħruġ mill-awtorità kompetenti ta' dak il-pajjiż terz u mimli skont il-mudell taċ-ċertifikat tas-saħħa stipulat fl-Appendiċi VIII tal-Anness VI.
                  2.   Il-pajjiż terz fejn it-trasferiment iseħħ irid ikun elenkat kif previst fl-Artikolu 11(1) tar-Regolament (KE) Nru 854/2004.
                  3.   Jekk il-prodotti tas-sajd imsemmija fil-paragrafu 1 jinħattu u jiġu ttrasportati lejn faċilità ta' ħażna li tkun tinsab fil-pajjiż terz imsemmi f'dak il-paragrafu, dik il-faċilità tal-ħażna għandha tidher f'lista kif previst fl-Artikolu 12 tar-Regolament (KE) Nru 854/2004.
                  4.   Jekk il-prodotti tas-sajd imsemmija fil-paragrafu 1 jitgħabbew fuq bastiment li jtajjar il-bandiera ta' pajjiż terz, dak il-pajjiż terz irid ikun elenkat kif previst fl-Artikolu 11(1) tar-Regolament (KE) Nru 854/2004 u l-bastiment irid jidher f'lista kif previst fl-Artikolu 12 tar-Regolament (KE) Nru 854/2004.
                  Il-bastimenti tal-kontejners użati għat-trasport ta' prodotti tas-sajd ikkontejnerizzati huma esklużi minn dan ir-rekwiżit”.
               
            
                  (b)
               
               
                  L-Anness VI huwa emendat skont l-Anness ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-1 ta' Lulju 2018.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-30 ta' Ottubru 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 139, 30.4.2004, p. 55.
      
         (2)  ĠU L 139, 30.4.2004, p. 206.
      
         (3)  Id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (ĠU L 24, 30.1.1998, p. 9).
      
         (4)  Ir-Regolament tal-Kummissjoni (KE) Nru 2074/2005 tal-5 ta' Diċembru 2005 li jistabbilixxi miżuri ta' implimentazzjoni għal ċerti prodotti taħt ir-Regolament (KE) Nru 853/2004 tal-Parlament Ewropew u tal-Kunsill u għall-organizzazzjoni ta' kontrolli uffiċjali taħt ir-Regolament (KE) Nru 854/2004 tal-Parlament Ewropew u tal-Kunsill u r-Regolament (KE) Nru 882/2004 tal-Parlament Ewropew u tal-Kunsill, li jidderoga mir-Regolament (KE) Nru 852/2004 tal-Parlament Ewropew u tal-Kunsill u li jemenda r-Regolamenti (KE) Nru 853/2004 u (KE) Nru 854/2004 (ĠU L 338, 22.12.2005, p. 27).
      
         (5)  Id-Deċiżjoni tal-Kummissjoni 2004/292/KE (ĠU L 94, 31.3.2004, p. 63).
      
         ANNESS
         Fl-Anness VI tar-Regolament (KE) Nru 2074/2005, tiżdied l-Appendiċi VIII li ġejja:
         “
               Appendiċi VIII tal-Anness VI
               
                  Mudell ta' ċertifikat tas-saħħa għal prodotti tas-sajd maħsuba għall-konsum uman maqbuda minn bastimenti li jtajjru l-bandiera ta' Stat Membru u li jiġu trasferiti f'pajjiżi terzi bil-ħażna jew mingħajrha
               
               Test ta 'immaġni
               
                  Ċertifikat veterinarju għall-UE
                  Parti I: Dettalji tal-kunsinna mibgħuta
                  I.1. Speditur
                  Isem
                  Indirizz
                  Numru tat-telefown
                  I.2. Nru ta’ referenza taċ-ċertifikat
                  I.2.a.
                  I.3. Awtorità Ċentrali Kompetenti
                  I.4. Awtorità Lokali Kompetenti
                  I.5. Destinatarju
                  Isem
                  Indirizz
                  Kodiċi postali
                  Numru tat-telefown
                  I.6.
                  I.7. Pajjiż ta’ oriġini
                  Kodiċi ISO
                  I.8. Reġjun ta’ oriġini
                  Kodiċi
                  I.9. Pajjiż ta’ destinazzjoni
                  Kodiċi ISO
                  I.10.
                  I.11. Post ta’ oriġini
                  Isem
                  Numru tal-approvazzjoni/reġistrazzjoni
                  Indirizz
                  I.12.
                  I.13. Post tat-tagħbija
                  Indirizz
                  I.14. Data tat-tluq
                  I.15. Mezz ta’ Trasport
                  Ajruplan Vapur Vagun tal-ferrovija
                  Vettura tat-triq Oħrajn
                  Identifikazzjoni:
                  Referenzi dokumentarji:
                  I.16. BIP ta’ dħul fl-UE
                  I.17.
                  I.18. Deskrizzjoni tal-prodott
                  I.19. Kodiċi tal-prodott (kodiċi HS):
                  I.20. Kwantità
                  I.21. Temperatura tal-prodott
                  Ambjentali Imkessaħ Iffriżat
                  I.22. Għadd ta’ imballaġġi
               
               Test ta 'immaġni
               
                  I.23. Numru tas-siġill/tal-kontenitur
                  I.24. Tip ta’ imballaġġ
                  I.25. Prodotti ċċertifikati għal:
                  Konsum uman
                  I.26.
                  I.27. Għall-importazzjoni jew l-ammissjoni fl-UE
                  I.28. Identifikazzjoni tal-prodott
                  Speċi (Isem xjentifiku)
                  Tip ta’ Trattament
                  Numru(i) tal-approvazzjoni/tar-reġistrazzjoni tal-bastiment(i) (*)
                  Numru ta’ imballaġġi
                  Piż nett
               
               Test ta 'immaġni
               
                  PAJJIŻ
                  Prodotti tas-sajd ittrasferiti f’pajjiżi terzi
                  II. Informazzjoni dwar is-saħħa
                  II.a. Nru ta’ referenza taċ-ċertifikat
                  II.b.
                  II.1. Attestazzjoni tas-saħħa pubblika
                  Jiena, l-ispettur uffiċjali hawn taħt iffirmat, niddikjara li jiena mgħarraf bid-dispożizzjonijiet rilevanti tar-Regolamenti (KE) Nru 178/2002, (KE) Nru 852/2004, (KE) Nru 853/2004 u (KE) Nru 854/2004 u niċċertifika li l-prodotti tas-sajd deskritti hawn fuq
                  — ġew żbarkati u nħattu b’mod iġjeniku mill-bastiment(i) approvat(i)/reġistrat(i) (niżżel in-numru(i) tal-approvazzjoni/tar-reġistrazzjoni u isem l-Istat(i) Membru(i) tal-bandiera) konformi mar-rekwiżiti rilevanti stipulati fil-Kapitolu II tat-Taqsima VIII, tal-Anness III tar-Regolament (KE) Nru 853/2004;
                  — jekk applikabbli, inħażnu f’maħżen(imħażen) tal-friża approvat(i) (niżżel in-numru(i) tal-approvazzjoni) konformi mar-rekwiżiti rilevanti tal-Kapitolu VII tat-Taqsima VIII tal-Anness III tar-Regolament (KE) Nru 853/2004;
                  — jekk applikabbli, tgħabbew b’mod iġjeniku fuq il-bastiment(i) approvat(i) (niżżel in-numru(i) tal-approvazzjoni tal-Istat(i) Membru(i) jew tal-pajjiż(i) terz(i) u l-isem tal-Istat(i) Membru(i) tal-bandiera jew tal-pajjiż(i) terz(i)) konformi mar-rekwiżiti rilevanti stipulati fil-Kapitolu I u VIII tat-Taqsima VIII tal-Anness III tar-Regolament (KE) Nru 853/2004;
                  — jekk applikabbli, tgħabbew f’kontejner (niżżel in-numru tal-kontejner) jew fi trakk (niżżel in-numru tal-pjanċa ta’ reġistrazzjoni tat-trakk jew tat-trejler) jew f’ajruplan (niżżel in-numru tat-titjira) skont ir-rekwiżiti stipulati fil-Kapitolu VIII tat-Taqsima VIII tal-Anness III tar-Regolament (KE) Nru 853/2004;
                  — huma akkumpanjati minn kopja(i) stampata(i) (**) tal-ġurnal(i) ta’ abbord dwar is-sajd jew il-partijiet rilevanti tiegħu/tagħhom (**)
                  (**) Jiġi aċċettat ukoll format elettroniku.
                  Noti
                  Parti I:
                  — Kaxxa ta’ referenza I.7: Niżżel l-isem tal-pajjiż terz ta’ dispaċċ.
                  — Kaxxa ta’ referenza I.11: Post ta’ oriġini: niżżel l-isem, l-indirizz u n-numru tal-approvazzjoni tal-maħżen kiesaħ fil-pajjiż terz ta’ dispaċċ, jew, f’każ li ma ssirx ħażna fil-maħżen kiesaħ, niżżel l-isem u n-numru tal-approvazzjoni jew ta’ reġistrazzjoni tal-bastiment ta’ oriġi
                  — Kaxxa ta’ referenza I.15: Niżżel il-mezz ta’ trasport li jitlaq mill-pajjiż terz ta’ dispaċċ. F’każ ta’ bastimenti friża/refriġeraturi, niżżel l-isem tal-bastiment, in-numru tal-approvazzjoni u tal-Istat tal-bandiera, f’każ ta’ bastiment tas-sajd in-numru tar-reġistrazzjoni u l-Istat tal-bandiera. Jekk il-mezz ta’ trasport huwa kontejner, trakk jew ajruplan iridu jitniżżlu l-istess indikazzjonijiet bħal fir-raba’ inċiż tal-parti II.1.
                  — Kaxxa ta’ referenza I.19: Uża l-kodiċijiet xierqa tas-Sistema Armonizzata (HS) tal-Organizzazzjoni Doganali Dinjija tal- intestaturi li ġejjin: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106
                  — Kaxxa ta’ referenza I.23: Identifikazzjoni tan-numru tas-siġill/kontejner: In-numru tas-siġill tas-serje jrid jitniżżel biss jekk is-siġill twaħħal fuq il-kontejner taħt is-sorveljanza tal-awtorità kompetenti li toħroġ iċ-ċertifikat.
                  — Kaxxa ta’ referenza I.28: Tip ta’ trattament: Speċifika jekk hux iċċiljat, iffriżat jew ipproċessat.
                  (*) jinkludi bastiment tas-sajd, bastiment fabbrika, bastiment friża u refriġeratur skont kif applikabbli.
                  Spettur uffiċjali
                  Isem (f’ittri kbar): Kwalifika u titolu:
                  Data: Firma:
                  Timbru:
               
            ”